จับตา! 12 หุ้น MSCI ราคาพุ่งต่อ รับยอดซื้อขาย NVDR ทะลัก
จับตา! 12 หุ้น MSCI ราคาพุ่งต่อ รับยอดซื้อขาย NVDR ทะลัก
จับตา! 12 หุ้น MSCI ราคาพุ่งต่อ รับยอดซื้อขาย NVDR ทะลัก
29 พ.ค. 2562

สืบเนื่องจากวานนี้ (28 พ.ค.) มีรายงานรายการซื้อขายกระดานรายใหญ่ (Big lot) ของหุ้น MSCI จำนวน 12 หุ้น รวมมูลค่าซื้อขาย 2.2 หมื่นล้านบาท ประกอบด้วย SCC, INTUCH, BDMS, SCB, BBL-F, CPN, CPALL, BANPU, EGCO, LH, RATCH และ DTAC ดังนี้
ขณะเดียวกัน SET วานนี้ (28 พ.ค.) ปิดตลาดด้วยมูลค่าซื้อขายหนาแน่นกว่า 2 แสนล้านบาท ซึ่งเกิดจากการปรับเพิ่มน้ำหนักของ MSCI โดยนักลงทุนต่างชาติซื้อสุทธิในตลาดหุ้น 1.25 หมื่นล้านบาท (และ Long ใน Index Futures อีกถึง 3.26 หมิ่นสัญญา) ขณะที่สถาบันในประเทศขายสุทธิ 7.6 พันล้านบาท
อีกทั้งยังมีข้อมูลการซื้อหุ้นรายวันผ่านไทย เอ็นวีดีอาร์ (NVDR)  โดยพิจารณาจากมูลค่าที่ซื้อสุทธิ ดังนี้

ดังนั้น จึงเป็นที่น่าจับตามองว่า ราคาหุ้นทั้ง 12 หุ้น มีแนวโน้มปรับตัวขึ้นต่อ ซึ่งคาดว่านักลงทุนจะเข้าซื้อเก็งกำไรตอบรับประเด็นดังกล่าว
อนึ่ง NVDR คือ ใบแสดงสิทธิในผลประโยชน์ที่เกิดจากหลักทรัพย์อ้างอิงไทย ออกโดย บริษัท ไทยเอ็นวีดีอาร์ จำกัด (Thai NVDR Company Limited) มีลักษณะเป็นหลักทรัพย์จดทะเบียนโดยอัตโนมัติ (Automatic List) ซึ่งเป็นดัชนีหนึ่งที่สะท้อนการซื้อขายของนักลงทุนต่างชาติ
โดยวัตถุประสงค์หลักของ NVDR คือเพื่อกระตุ้นการลงทุนและเพิ่มสภาพคล่องให้ตลาดหลักทรัพย์ รวมทั้งช่วยให้ชาวต่างประเทศลงทุนในหุ้นสามัญของบริษัทจดทะเบียนได้โดยไม่ ติดเรื่องเพดานการถือครองหลักทรัพย์ของชาวต่างชาติ (Foreign Limit) พร้อมทั้งสามารถได้รับสิทธิประโยชน์ทางการเงิน เช่น เงินปันผล และสิทธิในการซื้อหุ้นเพิ่มทุน เช่นเดียวกับการลงทุนในหุ้นของบริษัทจดทะเบียน ทั้งนี้ ผู้ถือ NVDR จะไม่มีสิทธิในการออกเสียงในที่ประชุมของบริษัทจดทะเบียน (Non-Voting Rights)